Schlass Ell

D'Schlass vun Ell ass en herrschaftlecht Gebai an der Réidenerstrooss zu Ell, an der Gemeng mam selwechten Numm. Et ass a Privatbesëtz.

Et huet ± 560 m² Wunnfläch a bal 1.900 m² Fläch am Ganzen. Am Gebai ass ë. a. eng verwëlleft Kiche mat engem Bakuewen erhalen.

D'Schlass stéisst un d'Atert, an huet e Park vun 2 ha.

De 4. Dezember 2023 gouf et als national Kulturierfschaft klasséiert.

Geschicht
1156 goung eng éischt Kéier an engem Dokument vun enger Buerg zu Ell rieds. 1453 goufen d'Befestegungsanlagen an d'Tierm ofgebaut. Dat aktuellt Haus ass warscheinlech  an de Mauere vum fréiere Donjon ageriicht. Iwwer der Entréesdier ass e Wope mat der Joreszuel 1635.Source, wou net anescht uginn: Ancienne seigneurie aux origines datant du 12e siècle. op engelvoelkers.com (nogekuckt: 30.01.2024).

Am Zweete Weltkrich war d'Waasserbuerg vun Ell déi deemools der Famill Godelet gehéiert huet, eng gutt Stopp fir en ettlech Refractairen déi tëscht 5 a 17 Méint do verstoppt waren.Deemools am Krich vum Georges Even ISBN 2-87963-586-1

Kuckt och
 Lëscht vun den nationale Monumenter an der Gemeng Ell
 Lëscht vun de Lëtzebuerger Buergen a Schlässer

Kategorie:Gemeng Ell
Ell
Ell